Ministru kabineta rīkojuma projekta

**„Par valsts īpašuma objektu Padures pagastā, Kuldīgas novadā, nodošanu privatizācijai” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| I. Tiesību akta projekta izstrādes nepieciešamība | | |
| 1. | Pamatojums | Likuma „Par valsts un pašvaldību īpašuma objektu privatizāciju” (turpmāk – Privatizācijas likums) 12.panta pirmajā un otrajā daļā noteikts, ka jebkura fiziskā vai juridiskā persona ir tiesīga ierosināt, iesniedzot privatizācijas ierosinājumu valsts akciju sabiedrībā „Privatizācijas aģentūra” (turpmāk – Privatizācijas aģentūra), jebkura tāda valsts īpašuma objekta privatizāciju, uz kuru attiecināms Privatizācijas likums.  Atbilstoši Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma (turpmāk – Privatizācijas pabeigšanas likums) 5.panta pirmajai daļai, valsts vai pašvaldības īpašuma objekta privatizācijas ierosinājumu Privatizācijas likuma 12.panta pirmajā un otrajā daļā vai 31.panta pirmajā un otrajā daļā noteiktajā kārtībā un valstij vai pašvaldībai piederoša vai piekrītoša apbūvēta un neapbūvēta zemesgabala privatizācijas ierosinājumu Privatizācijas likuma 65.pantā noteiktajā kārtībā ir tiesības iesniegt līdz 2006.gada 31.augustam. Līdz ar to jebkura fiziska vai juridiska persona bija tiesīga ierosināt valsts īpašuma objekta privatizāciju līdz 2006.gada 31.augustam.  Saskaņā ar Privatizācijas likuma 12.panta trešo daļu un Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma (turpmāk – Pabeigšanas likums) 6.panta pirmo daļu, Privatizācijas aģentūra apkopo privatizācijas ierosinājumus un sagatavo Ministru kabineta rīkojuma projektus par valsts īpašuma objektu nodošanu privatizācijai.  Ņemot vērā, ka Privatizācijas likuma 9.panta piektajā daļā noteikts, ka valsts īpašuma privatizāciju pārrauga ekonomikas ministrs, Ekonomikas ministrija, atbilstoši Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 11.punkta prasībām, nodrošina attiecīgā Ministru kabineta rīkojuma projekta iesniegšanu izskatīšanai Ministru kabineta sēdē.  Pamatojoties uz Privatizācijas likuma 12.panta ceturto un sesto daļu, Pabeigšanas likuma 6.panta piekto daļu, tikai Ministru kabinets var pieņemt lēmumu par attiecīga valsts īpašuma objekta nodošanu privatizācijai vai atteikumu nodot privatizācijai, vienlaicīgi nosakot atsevišķus valsts īpašuma objekta privatizācijas nosacījumus.  Pamatojoties uz Administratīvā procesa likuma 51.pantu un 56.panta pirmo daļu, ar saņemtā privatizācijas ierosinājuma reģistrācijas brīdi ir ierosināta administratīvā lieta un to izskata iestāde atbilstoši savai kompetencei.  Līdz ar to, Privatizācijas aģentūrai un Ekonomikas ministrijai savas kompetences ietvaros ir pienākums nodrošināt Ministru kabineta rīkojuma projekta par konkrēta valsts īpašuma objekta nodošanu privatizācijai, kas izstrādāts, pamatojoties uz privatizācijas ierosinājumu, iesniegšanu Ministru kabinetam izlemšanai.  Atbilstoši Pabeigšanas likuma 6.panta trešajai daļai, Ministru kabinets vai pašvaldības dome, lemjot par valsts vai pašvaldības īpašuma objekta, kā arī apbūvēta un neapbūvēta zemesgabala nodošanu privatizācijai, izvērtē, vai attiecīgais objekts vai zemesgabals ir nepieciešams valsts pārvaldes funkciju vai valsts vai pašvaldības komercdarbības veikšanai saskaņā ar Valsts pārvaldes iekārtas likumu.  Atbilstoši likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta septītajai daļai uz valsts vārda Privatizācijas aģentūras personā zemesgrāmatā tiek ierakstīti privatizācijai nodoti valstij piederoši un piekrītoši neapbūvēti vai apbūvēti zemes gabali. Saskaņā ar likuma „Par nekustamā īpašuma ierakstīšanu zemesgrāmatās” 36.panta otro daļu valsts ēkas (būves) ierakstāmas zemesgrāmatā uz valsts vārda attiecīgas valsts institūcijas personā atbilstoši likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta noteikumiem. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Privatizācijas aģentūras Privatizācijas ierosinājumu reģistrā 2006.gada 31.augustā reģistrēts Renāra Ābelītes privatizācijas ierosinājums (reģistrēts ar Nr.1.627) par šādu nekustamo īpašumu Padures pagastā, Kuldīgas rajonā (pēc administratīvi teritoriālās reformas – Padures pagastā, Kuldīgas novadā), privatizāciju:   * Pie Zelmeņiem, Padures pagastā, Kuldīgas rajonā, kadastra Nr.6272 010 0163; * Zemnieku kalte, Padures pagastā, Kuldīgas rajonā, kadastra Nr.6272 010 0176;   Ar Ministru kabineta 2008.gada 13.novembra rīkojumu Nr.714 „Par valsts akciju sabiedrības „Privatizācijas aģentūra” pilnvarošanu apzināt īpašuma objektus, par kuriem ir saņemti privatizācijas ierosinājumi”, Privatizācijas aģentūra ir pilnvarota valsts vārdā vērsties tiesā vai pie notāra, lai veiktu darbības, kas nepieciešamas šā rīkojuma pielikumā minēto objektu atzīšanai par bezīpašnieka vai bezmantinieka mantu. Šī rīkojuma pielikumā ir minēti šādi īpašuma objekti:   * Nr.71 – Kuldīgas rajons, Padures pagasts, „Pie Zelmeņiem” („Stārķi”), zemes vienības kadastra apzīmējums/numurs 6272 010 0163; * Nr.72 – Kuldīgas rajons, Padures pagasts, „Zemnieku kalte” („Zālāju kalte”), zemes vienības kadastra apzīmējums/numurs 6272 010 0176;   Ar Rīgas pilsētas Vidzemes priekšpilsētas tiesas 2012.gada 1.februāra spriedumu (spriedums stājies likumīgā spēkā 2012.gada 22.februārī) lietā Nr.C30720910 nolemts apmierināt Privatizācijas aģentūras pieteikumu un konstatēt juridisko faktu, ka nekustamais īpašums – ēkas (būvju kadastra apzīmējumi 6272 010 0163 001 un 6272 010 0163 002), kas atrodas uz zemesgabala „Pie Zelmeņiem”, Padures pagastā, Kuldīgas novadā, kadastra apzīmējums 6272 010 0163, ir bezīpašnieka lieta, kas piekritīga valstij.  Ar Rīgas pilsētas Vidzemes priekšpilsētas tiesas 2012.gada 23.janvāra spriedumu (spriedums stājies likumīgā spēkā 2012.gada 14.februārī) lietā Nr.C30720110 nolemts apmierināt Privatizācijas aģentūras pieteikumu un konstatēt juridisko faktu, ka nekustamais īpašums – ēka (būves kadastra apzīmējums 6272 010 0176 001, kas atrodas uz zemes gabala „Zemnieku kalte”, Padures pagastā, Kuldīgas novadā, ar kadastra apzīmējumu 6272 010 0176, ir bezīpašnieka lieta, kas piekritīga valstij.  Saskaņā ar Ministru kabineta 2006.gada 25.aprīļa noteikumu Nr.315 „Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana, un realizācijas ieņēmumu ieskaitīšana valsts budžetā” (turpmāk – Noteikumi Nr.315) (Noteikumi bija spēkā līdz 2014.gada 1.janvārim. No 2014.gada 1.janvāra ir spēkā Ministru kabineta 2013.gada 26.novembra noteikumi Nr.1354 „Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana un realizācijas ieņēmumu ieskaitīšana valsts budžetā”) 12.punktu Valsts ieņēmumu dienests pēc šo noteikumu 4. vai 5.punktā noteikto dokumentu saņemšanas piecu darbdienu laikā pieņem un uzskaita valstij piekritīgo mantu, sastādot valstij piekritīgās mantas pieņemšanas un nodošanas aktu divos eksemplāros. Vienu eksemplāru glabā Valsts ieņēmumu dienestā, otru – iestādē vai aģentūrā, kas nodevusi valstij piekritīgo mantu.  Saskaņā ar Noteikumu Nr.315 22.punktu valstij piekritīgās mantas novērtēšanas komisijas novērtējumu ieraksta valstij piekritīgās mantas aprakstes un novērtējuma aktā. Mantas novērtējuma aktu sastāda divos eksemplāros. Vienu eksemplāru glabā Valsts ieņēmumu dienestā, otru nodod komersantam, kas pieņēmis valstij piekritīgo mantu realizācijai, vai iestādei, kas pieņēmusi valstij piekritīgo mantu bez maksas.  Ar 2012.gada 22.novembra vēstuli Nr.4.2.3/97325 Valsts ieņēmumu dienesta Nodokļu parādu piedziņas pārvalde (turpmāk – Pārvalde) ir informējusi, ka par bezīpašnieka mantu, kas piekritīga valstij, atzītais nekustamais īpašums - ēkas (būvju kadastra apzīmējumi 6272 010 0163 001 un 6272 010 0163 002), kas atrodas uz zemesgabala „Pie Zelmeņiem”, Padures pagastā, Kuldīgas novadā, kadastra apzīmējums 6272 010 0163, ir ņemts valsts uzskaitē 2012.gada 14.maijā ar valstij piekritīgās mantas pieņemšanas un nodošanas aktu Nr.007724.  Ar 2012.gada 20.jūlija vēstuli Nr.4.2.3/57709 Pārvalde ir informējusi, ka par bezīpašnieka mantu, kas piekritīga valstij, atzītais nekustamais īpašums - ēka (būves kadastra apzīmējums 6272 010 0176 001), kas atrodas uz zemes gabala „Zemnieku kalte”, Padures pagastā, Kuldīgas novadā, ar kadastra apzīmējumu 6272 010 0176, ir ņemts valsts uzskaitē 2012.gada 18.jūlijā ar valstij piekritīgās mantas pieņemšanas un nodošanas aktu Nr.007937.  **1. Valsts īpašuma objekts**  „**Pie Zelmeņiem”, Padures pagasts, Kuldīgas novads**  1.1. Valsts īpašuma objekta sastāvs:  Nekustamais īpašums (nekustamā īpašuma kadastra numurs 6272 010 0163) sastāv no zemesgabala (zemes vienības kadastra apzīmējums 6272 010 0163) (turpmāk – Zemesgabals Nr.1). Uz Zemesgabala Nr.1 atrodas divas ēkas (būves) (būvju kadastra apzīmējumi 6272 010 0163 001 un 6272 010 0163 002) (turpmāk arī – Valsts īpašuma objekts Nr.1).  1.2. Adrese, kadastra numurs un platība:  Zemesgabala Nr.1 adrese nekustamā īpašuma valsts kadastra informācijas sistēmā nav norādīta, kopējā platība ir 0.1000 ha. (valstij piekritīgais zemesgabals izveidots ar Padures pagasta padomes 2008.gada 24.septembra lēmumu (Prot Nr.9., 9.§).  Uz Zemesgabala Nr.1 esošās būves – šķūņa (būves kadastra apzīmējums 6272 010 0163 001) – adrese atbilstoši Nekustamā īpašuma valsts kadastra informācijas sistēmas datiem nav norādīta, kopējā platība – 280 m2.  Uz Zemesgabala Nr.1 esošās būves – šķūņa (būves kadastra apzīmējums 6272 010 0163 002) – adrese atbilstoši Nekustamā īpašuma valsts kadastra informācijas sistēmas datiem nav norādīta, kopējā platība – 120 m2.  **1.3. Īpašuma tiesības**  Valsts īpašuma objekta Nr.1 īpašuma tiesības zemesgrāmatā nav nostiprinātas.  Ar Rīgas pilsētas Vidzemes priekšpilsētas tiesas 2012.gada 1.februāra spriedumu (spriedums stājies likumīgā spēkā 2012.gada 22.februārī) lietā Nr.C30720910 nolemts apmierināt Privatizācijas aģentūras pieteikumu un konstatēt juridisko faktu, ka nekustamais īpašums – ēkas (būvju kadastra apzīmējumi 6272 010 0163 001 un 6272 010 0163 002), kas atrodas uz Zemesgabala Nr.1, ir bezīpašnieka lieta, kas piekritīga valstij.  Ar Padures pagasta padomes 2008.gada 24.septembra lēmumu „Par zemes gabala „Pie Zelmeņiem”, kadastra Nr.6272 010 0163 sadalīšanu un piekritību” (Prot. Nr. 9., 9.§), noteikts, ka zemes gabals (kadastra Nr.6272 010 0163) nepieciešams uz zemes gabala esošā būvju īpašuma uzturēšanai, saglabājot ēkai un zemei nosaukumu „Pie Zelmeņiem”. Zemesgabals atzīts par piekritīgu valstij.  Saskaņā ar Nekustamā īpašuma valsts kadastra informācijas sistēmas datiem zemesgabala statuss ir rezerves zemes fonds.  Atbilstoši Latvijas valsts vēstures arhīva 2010.gada 23.novembra izziņai Nr.5-JP-3277/1 nekustamais īpašums „Zelmeņi” Kuldīgas apriņķī, Padures pagastā līdz 1940.gadam nav pastāvējis, līdz ar to nav iespējams noteikt tā piederību uz 1940.gadu.  Saskaņā ar Padures pagasta pārvaldes 2010.gada 24.novembra vēstuli Nr.221/1-8, nekustamais īpašums – ēka, kas atrodas uz zemesgabala ar kadastra apzīmējumu 6272 010 0163, līdz 1940.gada 21.jūlijam piederēja Ermanim Šmitam. Nav reģistrēti bijušo īpašnieku vai viņu mantinieku iesniegumi par īpašuma tiesību atjaunošanu.  Pamatojoties uz likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 4.1 panta pirmās daļas 1.punktu un 2.panta otrās daļas 1.punktu Zemesgabals Nr.1 piekrīt valstij un ierakstāms zemesgrāmatā uz valsts vārda, jo uz Zemesgabala Nr.1 atrodas valstij piederošas ēkas (būves).  Saskaņā ar Ministru kabineta 2009.gada 1.septembra noteikumu Nr.996 „Kārtība, kādā nosaka valstij un pašvaldībām piekrītošo lauku apvidu zemi, kura turpmāk izmantojama zemes reformas pabeigšanai, kā arī valstij un pašvaldībām piederošo un piekrītošo zemi” (turpmāk – Noteikumi Nr.996)13.punktu, ja rezerves zemes fondā ieskaitītā zemes vienība ir valstij vai pašvaldībai piederošā vai piekrītošā zeme un tā nepieciešama valsts vai pašvaldības funkciju īstenošanai, pašvaldības dome var pieņemt lēmumu par zemes piederību vai piekritību pašvaldībai un Ministru kabinets var izdot rīkojumu par zemes piederību vai piekritību valstij. Valsts zemes dienests, pamatojoties uz pašvaldības iesniegto lēmumu vai attiecīgās ministrijas sniegto informāciju par Ministru kabineta rīkojuma izdošanu, aktualizē kadastra informācijas sistēmas datus.  Turklāt jānorāda, ka atbilstoši likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta septītajai daļai uz valsts vārda Privatizācijas aģentūras personā zemesgrāmatā tiek ierakstīti privatizācijai nodoti valstij piederoši un piekrītoši neapbūvēti vai apbūvēti zemes gabali.  Saskaņā ar Privatizācijas likuma 8.panta pirmās 3.punktu Privatizācijas aģentūras funkcija ir sagatavot valsts īpašuma objektus privatizācijai. Līdz ar to Zemesgabals un uz tā esošās, valstij piederošās, ēkas (būves) tiks ierakstītas zemesgrāmatā uz valsts vārda Privatizācijas aģentūras personā.  **1.4. Privatizācijas ierosinājums**  Renāra Ābelītes privatizācijas ierosinājums Privatizācijas aģentūrā reģistrēts 2006.gada 31.augustā Privatizācijas ierosinājumu reģistrā ar Nr.1.627.  **1.5. Valdītājs**  Valsts ieņēmumu dienests ir ņēmis ēkas (būvju kadastra apzīmējumi 6272 010 0163 001 un 6272 010 0163 002), kas atrodas uz Zemesgabala Nr.1 valsts uzskaitē 2012.gada 14.maijā ar valstij piekritīgās mantas pieņemšanas un nodošanas aktu Nr.007724.  **1.6. Noma**  Valsts īpašuma objekts Nr.1 nav iznomāts.  **1.7. Pirmpirkuma tiesības**  Valsts īpašuma objektam Nr.1 nav pirmpirkuma tiesīgās personas.  **2. Valsts īpašuma objekts**  „**Zemnieku kalte”, Padures pagasts, Kuldīgas novads**  **2.1. Valsts īpašuma objekta sastāvs:**  Nekustamais īpašums (nekustamā īpašuma kadastra numurs 6272 010 0176) sastāv no zemes vienības (zemes vienības kadastra apzīmējums 6272 010 0176) (turpmāk – Zemesgabals Nr.2). Uz Zemesgabala Nr.2 atrodas ēka (būve) (būves kadastra apzīmējums 6272 010 0176 001) (turpmāk arī – Valsts īpašuma objekts Nr.2).  2.2. Valsts īpašuma objekta Nr.2 adrese, kadastra numurs un platība  Zemesgabala Nr.2 adrese atbilstoši Nekustamā īpašuma valsts kadastra informācijas sistēmas datiem nav norādīta, platība – 0,2 ha.  Uz Zemesgabala Nr.2 esošās būves – kaltes (būves kadastra apzīmējums 6272 010 0176 001) – adrese atbilstoši Nekustamā īpašuma valsts kadastra informācijas sistēmas datiem nav norādīta, kopējā platība – 498,90 m2.  **2.3. Īpašuma tiesības**  Valsts īpašuma objekta Nr.2 īpašuma tiesības zemesgrāmatā nav nostiprinātas.  Ar Rīgas pilsētas Vidzemes priekšpilsētas tiesas 2012.gada 23.janvāra spriedumu (spriedums stājies likumīgā spēkā 2012.gada 14.februārī) lietā Nr.C30720110 nolemts apmierināt Privatizācijas aģentūras pieteikumu un konstatēt juridisko faktu, ka nekustamais īpašums – ēka (būves kadastra apzīmējums 6272 010 0176 001, kas atrodas uz Zemesgabala Nr.2, ir bezīpašnieka lieta, kas piekritīga valstij.  Saskaņā ar Nekustamā īpašuma valsts kadastra informācijas sistēmas datiem Zemesgabala Nr.2 statuss ir rezerves zemes fonds.  Atbilstoši Latvijas valsts vēstures arhīva 2010.gada 23.novembra izziņai Nr.5-JP-3277 nekustamais īpašums „Zemnieku kalte” Kuldīgas apriņķī, Padures pagastā līdz 1940.gadam nav pastāvējis, līdz ar to nav iespējams noteikt tā piederību uz 1940.gadu.  Saskaņā ar Padures pagasta pārvaldes 2010.gada 24.novembra vēstuli Nr.222/1-8, nekustamais īpašums – ēka, kas atrodas uz zemesgabala ar kadastra apzīmējumu 6272 010 0176 līdz 1940.gada 21.jūlijam piederēja Ermanim Šmitam. Nav reģistrēti bijušo īpašnieku vai viņu mantinieku iesniegumi par īpašuma tiesību atjaunošanu.  Atbilstoši Valsts zemes dienesta 2010.gada 23.novembra vēstulei Nr.11-09/K-0126586, nav reģistrēti bijušo īpašnieku vai viņu mantinieku iesniegumi par īpašuma tiesību atjaunošanu uz ēku ar kadastra apzīmējumu 6272 005 0176 001, kā arī nav informācijas par ēkas vēsturisko nosaukumu/adresi un piederību līdz 1940.gada 21.jūlijam.  Pamatojoties uz likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 4.1 panta pirmās daļas 1.punktu un 2.panta otrās daļas 1.punktu Zemesgabals Nr.2 piekrīt valstij un ierakstāms zemesgrāmatā uz valsts vārda, jo uz Zemesgabala Nr.2 atrodas valstij piederoša ēka (būve).  Saskaņā ar Noteikumu Nr.996 13.punktu, ja rezerves zemes fondā ieskaitītā zemes vienība ir valstij vai pašvaldībai piederošā vai piekrītošā zeme un tā nepieciešama valsts vai pašvaldības funkciju īstenošanai, pašvaldības dome var pieņemt lēmumu par zemes piederību vai piekritību pašvaldībai un Ministru kabinets var izdot rīkojumu par zemes piederību vai piekritību valstij. Valsts zemes dienests, pamatojoties uz pašvaldības iesniegto lēmumu vai attiecīgās ministrijas sniegto informāciju par Ministru kabineta rīkojuma izdošanu, aktualizē kadastra informācijas sistēmas datus.  Turklāt jānorāda, ka atbilstoši likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta septītajai daļai uz valsts vārda Privatizācijas aģentūras personā zemesgrāmatā tiek ierakstīti privatizācijai nodoti valstij piederoši un piekrītoši neapbūvēti vai apbūvēti zemes gabali.  Saskaņā ar Privatizācijas likuma 8.panta pirmās 3.punktu Privatizācijas aģentūras funkcija ir sagatavot valsts īpašuma objektus privatizācijai. Līdz ar to Zemesgabals Nr.2 un uz tā esošā, valstij piederošā, ēka (būve) tiks ierakstīti zemesgrāmatā uz valsts vārda Privatizācijas aģentūras personā.  **2.4. Privatizācijas ierosinājums**  Renāra Ābelītes privatizācijas ierosinājums Privatizācijas aģentūrā reģistrēts 2006.gada 31.augustā Privatizācijas ierosinājumu reģistrā ar Nr.1.627.  **2.5. Valdītājs**  Valsts ieņēmumu dienests ir ņēmis ēku (būves kadastra apzīmējums 6272 010 0176 001, kas atrodas uz Zemesgabala Nr.2 valsts uzskaitē 2012.gada 18.jūlijā ar valstij piekritīgās mantas pieņemšanas un nodošanas aktu Nr.007937.  **2.6. Noma**  Valsts īpašuma objekts Nr.2 nav iznomāts.  **2.7. Pirmpirkuma tiesības**  Valsts īpašuma objektam Nr.2 nav pirmpirkuma tiesīgās personas.  Ministru kabineta rīkojuma projekts paredz nodot privatizācijai un ierakstīt zemesgrāmatā uz valsts vārda Privatizācijas aģentūras personā divus valsts īpašuma objektus:   1. Valsts īpašuma objektu Nr.1; 2. Valsts īpašuma objektu Nr.2. |
| 3. | Projekta izstrādē iesaistītās institūcijas | Privatizācijas aģentūra. |
| 4. | Cita informācija | Nav. |

|  |  |  |
| --- | --- | --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jautājuma būtība skar Ministru kabineta tiesības pieņemt lēmumu nodot privatizācijai vai atteikt nodot privatizācijai valsts īpašuma objektu, pamatojoties uz Privatizācijas likuma 12.panta pirmo, ceturto un sesto daļu un Pabeigšanas likuma 6.panta piekto daļu. Līdz ar to šis jautājums neparedz ieviest izmaiņas, kas varētu ietekmēt sabiedrības intereses. |
| 2. | Tiesiskā regulējuma ietekme uz tautsaimniecību un administratīvo slogu | Nav. |
| 3. | Administratīvo izmaksu monetārs novērtējums | Nav. |
| 4. | Cita informācija | Nav. |

**Anotācijas III, IV, V un VI sadaļa – projekts šīs jomas neskar.**

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministru kabineta rīkojuma projekta izpildi nodrošinās Privatizācijas aģentūra. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

|  |  |
| --- | --- |
| **Ekonomikas ministre** | **D.Reizniece-Ozola** |
| **Vīza: valsts sekretārs** | **M.Lazdovskis** |

10.11.2014. 09:35

2461

Drāke

67013162, Martins.Drake@em.gov.lv